DEĊIŻJONI TAL-KUMMISSJONI
tad-9 ta' Jannar 2007
li tadotta l-lista ta' spetturi u ta' mezzi ta' spezzjoni fil-Komunità skond l-Artikolu 28(4) tar-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd
(2007/166/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd (1), u b'mod partikolari l-Artikolu 28(4) tiegħu,
Wara li kkunsidrat il-lista ta' l-ispetturi u tal-mezzi ta' spezzjoni fil-Komunità nnominati mill-Istati Membri,
Billi:
(1)
L-Artikolu 6(2) tar-Regolament tal-Kummissjoni (KE) Nru 1042/2006 tas-7 ta' Lulju 2006 li jistabbilixxi r-regoli dettaljati għall-implimentazzjoni ta' Artikolu 28(3) u (4) tar-Regolament tal-Kunsill (KE) Nru 2371/2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd (2) jistipula li fuq il-bażi tan-notifiki mill-Istati Membri, il-Kummissjoni sal-31 ta' Diċembru 2006, trid tadotta lista ta' spetturi, bastimenti, inġenji ta' l-ajru u mezzi oħra ta' spezzjoni tal-Komunità awtorizzati biex iwettqu spezzjonijiet skond Artikolu 28(4) tar-Regolament (KE) Nru 2371/2002.
(2)
Għalhekk huwa neċessarju li tiġi adottata l-lista ta' spetturi u ta' mezzi ta' spezzjoni fil-Komunità kif previst f'Artikolu 28(4) tar-Regolament (KE) Nru 2371/2002.
(3)
Il-miżuri previsti f'din id-Deċiżjoni huma fi qbil ma' l-opinjoni tal-Kumitat għas-Sajd u l-Akkwakultura,
ADOTTAT DIN ID-DEĊIŻJONI:
Artikolu Unikui
Il-lista ta' persuni u mezzi ta' spezzjoni fl-Anness hija adottata bħala l-lista ta' spetturi u ta' mezzi ta' spezzjoni fil-Komunità awtorizzati li jwettqu spezzjonijiet skond Artikolu 28(4) tar-Regolament (KE) Nru 2371/2002.
Magħmul fi Brussell, 9 ta' Jannar 2007.